prajā́patireṣò 'gníḥsaṃvatsará u prajā́patistásya pratiṣṭhaìvá prathamā cítiḥ pratiṣṭhò asya vasantá r̥tustadyádete átropadádhāti yádevā̀syaité ātmánastádasminnetatprátidadhāti tásmādete atrópadadhāti te ánantarhite viśvájyotiṣa úpadadhāti prajā vaí viśvájyotiránantarhitāstátprajā́ r̥túbhyo dadhāti tásmātprajā́ r̥tū́nevā̀nuprájāyanta r̥túbhirhyèva gárbhe sántaṃ sampáśyantyutúbhirjātám